## 6.3 INTEGRASIE VAN TEMAS MET TEORETIESE RAAMWERK

Vanuit die tematiese analise word die temas en subtemas van hierdie studie met die ekologiese sisteemteorie in Tabel 6.4 geïntegreer.

**Tabel 6.4 Versorgers se uitdagings volgens Bronfenbrenner se sisteemvlakke**

| **Temas wat gegenereer is uit onderhoude met deelnemers** | **Subtemas spesifiek gerig tot versorger-uitdagings** | **Bronfenbrenner se sisteemvlakke** |
| --- | --- | --- |
| **Tema 1:**  Uitdagings van die versorger van ‘n jong volwassene met TBB | Subtemas wat met die mikrosisteem geassosieer word, sluit in leefstylveranderinge, gesinslede, huishouding, finansiële spanning, gebrek aan vriende en sosiale ondersteuning. | **Mikrosisteem:**  Die meeste van die uitdagings wat die versorger van ‘n jong volwassene met TBB ervaar kom sterk na vore in hierdie studie en hierdie uitdagings is geleë binne die mikrosisteem.  Die mees direkte invloede op die versorger is binne die mikrosisteem waarin hulle geleë is (Chandran et al.,2016:171). |
| **Tema 1:**  Uitdagings van die versorger van ‘n jong volwassene met TBB | ‘n Subtema wat met die mesosisteem verbind kan word, sluit in voorafgaande inligting aan die versorgers. | * **Mesosisteem:** * Die deelnemers in die studie het aangedui dat hulle nie veel vooraf inligting ontvang het oor die versorging van die jong volwassene met TBB.   Voorafgaande inligting aan versorgers van persone met ‘n gestremheid kan'n belangrike rol speel tydens rehabilitasie**.**  Dorsett (2010:83) is van mening dat maatskaplike werkers ook 'n noodsaaklike rol kan speel in die rehabilitasiespan van persone met fisieke gestremdhede deur inligting te verskaf, gerusstelling, betekenis en evaluerings te verken, en die ontwikkeling van probleemoplossingsvaardighede. Hulle speel ook 'n verdere rol in die fasilitering van assessering tot nodige hulpbronne deur intervensies soos advies, verwysing en voorspraak wat beide die persoon met die gestremdheid en sy/haar gesin bystaan. |
| **Tema 1:**  Uitdagings van die versorger van ‘n jong volwassene met TBB | ‘n Subtema wat met die eksosisteem geassosieer word, sluit in werkplek spanning. | * **Eksosisteem:**   Versorgers veral moeders wat werk, gesinsverantwoordelikhede en die versorgingsrol moet balanseer vind dit moeilik by die werkplek aangesien die werkplekstye nie altyd buigsaam is nie. As gevolg hiervan is baie versorgers nie in staat om te werk en die gesin finansieel te onderhou nie (Vadivelan, Sekar, Sruthi & [Vijayaprasad, 2020:6)](https://bmcpublichealth.biomedcentral.com/articles/10.1186/s12889-020-08808-0#auth-Vijayaprasad-Gopichandran).  'n Algemene voorbeeld van 'n ekosisteemstruktuur sluit die werkplek van 'n versorger in. 'n Persoon met 'n gestremdheid het geen direkte kontak met hul ouer se werkplek nie, maar die invloed van 'n stresvolle dag op die ouer kan waarskynlik die vlak van geduld in die huis beïnvloed (Francis et al., 2020:19). |
| **Tema 1:**  Uitdagings van die versorger van ‘n jong volwassene met TBB | Subtemas wat met die makrosisteen verbind kan word, sluit in finansiële en sosiale uitdagings. | * **Makrosisteem:**   Finansiële en sosiale uitdaging van versorgers het ook ‘n impak op die makrosisteem van gesinne. Bronfenbrenner beskou die makrosisteem as ’n kultuur- of subkultuurkonteks, waarin die lede waardes of geloofsoortuigings, lewenstyle, sosiale interaksie-patrone, gevare, lewensopvattings en lewensbronne deel (Roussouw & Oosthuizen, 2013:3). |
| **Tema 1:**  Uitdagings van die versorger van ‘n jong volwassene met TBB | Subtemas wat met die kronosisteem verband hou is die afwesigheid van hulpbronne en hulpmiddels wat uitdagings veroorsaak vir die versorger. | **Kronosisteem:**  ‘n Kronosisteem het betrekking op ontwikkelende tydsraamwerke (wat die duur van 'n individu se lewe dek) gesinsstruktuur, sosio-ekonomiese status, lewensomstandighede en die spanning en vermoë in die alledaagse lewe van ‘n individu (Bronfenbrenner 1994:40).  Die kronosisteem het betrekking op die tydsraamwerk waarin langdurige faktore soos finansies en werksverpligtimge en die afwesigheid van hulpbronne en hulpmiddels wat spanning en angs by die versorger van die jong volwassene kan veroorsaak. |
| **Tema 2:**  Behoeftes van die versorgers  van ‘n jong volwassene met TBB | Subtemas wat met die mikrosisteem verbind kan word, sluit in persoonlike-, gesins-, finansiële- en sosiale behoeftes. | **Mikrosisteem:**  Die meeste van die behoeftes wat versorgers het, kom in die studie sterk na vore binne die mikrosisteem.  Die mikrosisteem bestaan uit die persoon se behoeftes en kenmerke, wat direk beïnvloed of hulle het (Pask, Pinto, Bristowe, van Vliet, Nicholson, Evans, George, Bailey, Davies, Guo, Daveson, Higginson & Murtagh, 2018:1081). |
| **Tema 2:**  Behoeftes van die versorgers  van ‘n jong volwassene met TBB | Subtemas wat met die mesosisteem verbind kan word, sluit in gesondheidsorgverskaffers, uitgebreide familie en die groter gemeenskap wat die behoefte van die versorger kan vervul. | **Mesosisteem:**  Gesinsversorgers is ingebed in 'n groter omgewingskonteks waarin hulle nie net met die familielid omgaan nie, maar ook met gesondheidsorgverskaffers en ander uitgebreide familie en die groter gemeenskap (Chandran et al., 2016:163).  Die versorger van die jong volwassene met TBB kan negatief beïnvloed kan word, indien die afwesigheid van die nodige ondersteuning bestaan, hetsy dit finansieël of emosioneel is. ‘n Behoefte wat onvervuld bly by versorgers. |
| **Tema 2:**  Behoeftes van die versorgers  van ‘n jong volwassene met TBB | Subtemas wat met die eksosisteen geassosieer word, is sosiale strukture soos ondersteuningsprogramme en finansiële hulpbronne. | **Eksosisteem:**  Die eksosisteem bestaan uit die buurt en sosiale strukture soos onderwys, ontspanning, werk en dagversorging (Hollomotz, 2009:7). Die afwesigheid van ondersteuningsprogramme en fiansiële hulpbronne veroorsaak groot behoeftes by die versorger na wat nie vervul word nie. |
| **Tema 2:**  Behoeftes van die versorgers  van ‘n jong volwassene met TBB | Subtemas wat met die tegnosisteem geassosiier word, sluit in gebrek aan voldoende kommunikasie met jong volwassene met TBB | **Tegnosisteem:**  Versorgers het behoeftes om in kontak te wees met die jong volwassene met TBB in noodgevalle |
| **Tema 2:**  Behoeftes van die versorgers  van ‘n jong volwassene met TBB | Subtemas wat met die makrosisteem verbind kan word, sluit in finansiële en sosiale behoeftes van versorgers. | **Makrosisteem:**  Finansiële en sosiale behoeftes van versorgers kom ook navore in die makrosisteem.  Die makrosisteem verwys na die kultuur of samelewing wat die strukture en verhoudings tussen die sisteme omraam. Die makrostelsel het wette en wetstoepassingspraktyke, regeringsagentskappe, politieke partye, maatskaplike beleide, gesondheidsorghulpbronne, ekonomiese stelsels, opvoedkundige hulpbronne, en waardes wat die sosiale, politieke en finansiële kontekste skep vir ontwikkeling (Bronfenbrenner, 1979:22, 25, 26). Gesondheidsorg van kardinale belang vir die jong volwassene me TBB, maar ook is die nodige onderdersteuningsdienste nodig vir die versorger van die persoon met TBB. |
| **Tema 3:**  Ondersteuning aan versorgers | Die subtema wat met die mikrosisteem geassosieer kan word, sluit in van wie die meeste en minste ondersteuning ontvang word. | **Mikrosisteem:**  Ondersteuning aan versorgers kom voor in die mikrosisteem. Alhoewel baie van die deelnemers in die studie genoem het dat hul voldoende ondersteuning op mikrosisteemvlak ontvang het, was daar sommige wat nie noemenswaardige ondersteuning gehad het nie.  In ‘n studie het Francis et al. (2020:25), bevind dat baie broers en susters van die persoon met ‘n gestremdheid aanbied om langtermyn-ondersteuning te gee, is daar is groot kommer oor die welstand van versorgers se seuns en dogters met gestremdhede en versorgingsverantwoordelikhede wat op hul kinders sonder gestremdhede val wanner die versorger gesterf het.  Sandy, Kgole & Mavundla (2013:349) het in hulle studie bevind dat dit belangrik is om te erken dat gesinsversorgers ondersteuning nodig het, wanneer hulle hul versorgingsverantwoordelikhede aanvaar. |
| **Tema 3:**  Ondersteuning aan versorgers | Subtemas wat met die mesosisteem verband hou is instellings wat ondersteuning aan die versorger bied. | **Mesosisteem:**  Paul en Sanders (2016:1106) is van mening dat die mesosisteem behels die onderlinge verwantskap tussen twee of meer instellings waarin die persoon aktief deelneem. Indien daar ‘n gebrek aan informele sosiale ondersteuning vir die versorger van die persoon met TBB is, kan dit die versorger negatief beïnvloed (Amed et al., 2018:106;107). Die versorger van die jong volwassene met TBB kan negatief beïnvloed word, indien die afwesigheid van die nodige ondersteuning bestaan, hetsy dit finansieël of emosioneel is. |
| **Tema 3:**  Ondersteuning aan versorgers | Subtemas wat met die makrosisteem geassosieer word is die breër samelewing en kultuuromgewing. | **Makrosisteem:**  In die makrosisteem kan die sosiale omgewing van versorgers van jong volwassenes met TBB, wanopvattings oor TBB het wat uitsluiting veroorsaak en dus ook aanleidig gee tot minimale ondersteuning. |
| **Tema 4:**  Veranderinge in jong volwassenes met TBB | Die subtemas wat met die mikrosisteem verbind kan word, sluit in die impak op die jong volwassene met TBB en veranderinge in die jong volwassene. | **Mikrosisteem:**  ‘n Traumatiese breinbesering kan aanhoudende, soms lewenslange, gevolge veroorsaak vir ‘n persoon (Stocchetti & Zanier, 2016:1).  Die mikrosisteem sluit strukture in wat in direkte en gereelde kontak met deelnemers se jong volwassenes met gestremdhede kom, en as sodanig die grootste invloed op die jong volwassene met 'n gestremdheid in die middel van die sisteem het (Francis, Gross, Lavín, Casarez Velazquez & Sheets, 2020:24). |
| **Tema 5:**  Die impak op die gesin | Die subtemas wat met die mikrosisteem geassosieer kan word, sluit in die psigososiale impak op die gesin, verandering in die gesin, aanpasbaarheid van gesinslede en gesinsroetines. | **Mikrosisteem:**  Die mikrosisteem (d.w.s. gesin, skool, maats) is die onmiddellike omgewing waarin 'n persoon beweeg (Hosek, Harper, Lemos & Martinez, 2008:193).  Traumatiese breinbesering affekteer die gesin as geheel. Gesinne is nie voorbereid op die skielike veranderinge wat deur TBB veroorsaak word nie; daarom loop hulle 'n risiko vir ontwrigte gesinsdinamika wat kan lei tot ongesonde gesinsfunksionering (Rasmussen et al., 2020:1). |
| **Tema 5:**  Die impak op die gesin | Subtemas wat met die mesosisteem verbind kan word is, die onmiddellike omgewing van die versorger soos gesondheidsorgverskaffers, ander uitgebreide familie en die groter gemeenskap. | **Mesosisteem:**  Die mesosisteem het betrekking op verbindings tussen lede van die onmiddellike omgewing en hul invloede op die individu (Wang et al., 2010:505). |
| **Tema 5:**  Die impak op die gesin | Subtemas wat verband hou met die kronosisteem sluit in langdurige faktore soos ekonomiese resessie wat die behuisingstoestande en toekomstige indiensneming negatief kan beïnvloed. | **Kronosisteem:**  Die kronosisteem fokus ook op die veranderinge in die lewenssiklus, soos hoe die jong volwassene en die versorger as persoon was in hul vorige lewensfases, voor die TBB. Die kronosisteem het dus betrekking op die tydsraamwerk waarin langdurige faktore voorkom wat ‘n groot impak op die gesin het. |
| **Tema 6:**  Die impak op die gemeenskap | Subtemas wat met die ekso- sisteem verbind kan word sluit in, die uitwerking van die gemeenskap op die jong volwassene met TBB en die veranderinge in die gemeenskap na die besering van die jong volwassene. | **Mesosisteem:**  Die eksosisteem omring die mikrosisteme. Hierdie stelsels sluit alle eksterne netwerke in, soos gemeenskaps- en opvoedkundige strukture wat die mikrosisteme beïnvloed (Popa, Rus, Lee, Parris, Webster, Lobo, Ecaterina & Bautista Salas, 2020:241).  Een van die hoofuitdagings - en miskien die moeilikste om te bereik - is die sogenaamde derde fase na aanvanklike rehabilitasie: herintegrasie in die gemeenskap (Truelle, Von Wild, Onillon & Montreuil, 2010:24). |
| **Tema 7:** Ondersteuningsprogram vir versorgers | Subtemas wat verbind kan word met die mesosisteem is, deelname aan ‘n ondersteuningsprogram en voorstelle vir ‘n ondersteuningsprogram | **Mesosisteem:**  Meso-stelselsondersteun ontwikkeling prosesse soos onderrig, intervensies, leer en berading (Smit, Preston & Hay, 2020:6). |
|  |  | **Makrosisteem:**  Die versorger-makrosisteem verwys na die impak wat die breër kultuur en samelewing op versorgerervarings het. Gemeenskapsondersteuning inisiatiewe soos ondersteunings programme om pasiënte met ernstige siektes en hul gesinne te ondersteun spruit ook voor uit die makrosisteem  (Chandran et al., 2016:175). |

Uit Tabel 6.4 kan afgelei word dat meeste van die temas en subtemas wel verbind kon word met die mikro-, meso-, ekso- en makrosisteem van Bronfenbrenner se ekologiese sisteemteorie. In hierdie navorsing het daar nie temas en subtemas voortgespruit uit die kronosisteem nie. Daar was ook nie verskille in die bevindinge vanuit die fokusgroeponderhoude of die individuele onderhoude nie, omdat daar gebruik gemaak is van dieselfde onderhoudskedule.